BBIK ดีดแรง 9% เก็งงบ Q1 โตเด่น ดันทั้งปีทะลุ 97 ลบ. โบรกเคาะเป้า 74 บ.
BBIK ดีดแรง 9% เก็งงบ Q1 โตเด่น แตะ 20 ลบ. ดันทั้งปีทะลุ 97 ลบ. อานิสงส์กระแสความต้องการทำดิจิทัลทรานส์ฟอร์เมชันยังแรงต่อเนื่อง ทั้งตลาดในประเทศและต่างประเทศ โบรกเคาะเป้า 74 บ.
BBIK ดีดแรง 9% เก็งงบ Q1 โตเด่น แตะ 20 ลบ. ดันทั้งปีทะลุ 97 ลบ. อานิสงส์กระแสความต้องการทำดิจิทัลทรานส์ฟอร์เมชันยังแรงต่อเนื่อง ทั้งตลาดในประเทศและต่างประเทศ โบรกเคาะเป้า 74 บ.
29 เม.ย. 2565

ผู้สื่อข่าวรายงานว่าวันนี้ (29 เม.ย. 2565) ราคาหุ้นบริษัท บลูบิค กรุ๊ป จำกัด (มหาชน) หรือ BBIK ณ เวลา 10:33 น. อยู่ที่ระดับ 66.50 บาท เพิ่มขึ้น 5.50 บาท หรือ 9.02% โดยทำจุดสูงสุดที่ 68 บาท และทำจุดต่ำสุดที่ 61.50 บาท ด้วยมูลค่าการซื้อขาย 94.55 ล้านบาท

โดยก่อนหน้านี้บริษัทฯ คาดการณ์ว่ารายได้ในปี 2565 จะเติบโตไม่ต่ำกว่า 50% จากปีที่ผ่าน ที่มีรายได้รวม 303.69 ล้านบาท เนื่องจากภาพรวมเศรษฐกิจฟื้นตัวจากการผ่อนคลายการบังคับใช้มาตรการในการป้องกันการแพร่ระบาดของโรคโควิด-19 ส่งผลบวกต่อบรรยากาศในการลงทุน อีกทั้งกระแสความต้องการทำดิจิทัลทรานส์ฟอร์เมชันยังแรงต่อเนื่อง ทั้งตลาดในประเทศและต่างประเทศ ดังนั้นบริษัทฯ จึงเชื่อมั่นว่าการเติบโตของบลูบิคจะเป็นไปอย่างแข็งแกร่งต่อเนื่องในปีนี้
ขณะนี้บริษัทฯ มีแบ็คล็อกมากกว่า 385 ล้านบาท (ณ วันที่ 31 ธันวาคม 2564) และคาดว่าจะรับรู้รายได้ในปีนี้ 245 ล้านบาท นอกจากนี้บลูบิคยังเดินหน้าลงทุนภายใต้งบประมาณที่วางไว้กว่า 100 ล้านบาท สร้างความแข็งแกร่งด้านบริการและโอกาสทางธุรกิจ เพื่อสร้าง Upside รายได้ระยะยาวเพื่อการเติบโตอย่างมั่นคงและยั่งยืนในอนาคต
ด้านบริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ ว่า คาดกำไรไตรมาส 1/2565 อยู่ในกรอบ 17-20 ล้านบาท โตสูงจากงวดเดียวกันของปีก่อน แต่ลดลงเล็กน้อยจากไตรมาสก่อน (แม้ธุรกิจไม่มีปัจจัยฤดูกาลที่ ชัดเจน แต่โดยปกติไตรมาส 4 จะเป็นไตรมาสที่กำไรสูงที่สุด) โดยคาดกำไรปี 2565 จะเติบโต 46% จากงวดเดียวกันของปีก่อน อยู่ที่ 97 ล้านบาท จากการเติบโตที่แข็งแกร่งทั้งในประเทศและต่างประเทศ (รวมถึงส่วนแบ่งจากบริษัท ออร์บิท ดิจิตอล (JV กับ OR) เติบโตแบบก้าวกระโดด) โดย ณ สิ้นปี 2564 บริษัทฯ มี Backlog ที่จะรับรู้ในปี 2565 Secure รายได้ 62% ของประมาณการทางฝ่ายวิจัยแล้ว และคาดจะเข้ามาเติมอีกมากในช่วงไตรมาส 1-2/2565 แนะนำราคาเป้าหมาย 74 บาท